text: Curs de plantes comestibles + tast de vins i aperitiu a Can Roda | Naturalwalks Curs de plantes comestibles + tast de vins i aperitiu a Can Roda | Naturalwalks
  by Naturalwalks | des. 18, 2020 | 2021, febrer 2021 |
  Aquests dies les plantes silvestres comestibles estan en un moment ideal per incorporar-les als nostres plats, ja sigui en forma de fulles tendres, tiges, brots o flors, i nosaltres serem al camp per ensenyar-ho. Aquest cop en un entorn i amb una activitat molt especial: els boscos centenaris i desconeguts de l'entorn del Celler de Can Roda, a 20 minuts de Barcelona (www.cellercanroda.cat)
  Aquest curs vol respondre les preguntes que envolten el món de les plantes comestibles tot passejant, de manera distesa i divertida a través de les explicacions i demostracions d'un professional del guiatge que finalitzarà amb un tast de vins i un magnífic aperitiu que inclouen productes ecològics de Can Roda.
  A llarg del matí us donarem els coneixements bàsics perquè pugueu sortir amb seguretat a buscar-ne, distingir-ne fàcilment les principals espècies, respectar l'entorn natural on viuen i les principals maneres d'utilitzar-les a la cuina, o com conservar-les. Tot acabant a la taula per degustar bons vins de la zona i els seus productes.
  – Carpeta del curs amb el dossier que inclou el llistat amb els noms populars, científics, hàbitat de les plantes i els principals usos de les espècies, bibliografia, recomanacions, …
  – Assessorament durant la setmana posterior al curs via email: identificació d'imatges i resolució de dubtes
  – Certificat del curs, si es demana
  – Tast de vins i de productes ecològics del Celler
  Naturalwalks es compromet al seguiment del protocol de seguretat per al COVID-19, mantenint el bon desenvolupament de l'activitat i garantint totes les mesures higièniques i de salut necessàries. Si teniu qualsevol pregunta no dubteu en fer-nos-la saber.
  Públic: General, no cal una formació prèvia i seran també benvingudes les persones de diversos sectors professionals amb interès per la natura, la salut o l'alimentació.
  Dificultat: Baixa. Caminarem per senders i camins de sorra i amb pedres amb poc pendent. Cal que les persones estiguin acostumades al trànsit fora dels camins.
  Transport: Recomanem usar el transport públic però també es pot venir en vehicles privats. Es potenciarà l'ús compartit de vehicles per tal de minimitzar l'impacte en el entorn. ¡En cas d'alguna dificultat en trobar transport, consulta'ns i buscarem la millor solució!.